Up-1828/08
Natisni
Opravilna št.:
Up-1828/08
Datum odločitve:
6. 10. 2009
ECLI:
ECLI:SI:USRS:2009:Up.1828.08
Akt:
Ustavna pritožba zoper sodbo Vrhovnega sodišča št. I Ips 471/2007 z dne 20. 3. 2008 v zvezi s sodbo Okrajnega sodišča v Mariboru št. II K 438/2004 z dne 5. 10. 2006.
Izrek:
Ustavna pritožba zoper sodbo Vrhovnega sodišča št. I Ips 471/2007 z dne 20. 3. 2008 v zvezi s sodbo Okrajnega sodišča v Mariboru št. II K 438/2004 z dne 5. 10. 2006 se zavrže. 

Pritožnik sam nosi svoje stroške postopka z ustavno pritožbo.
Evidenčni stavek:
Ker se pritožnik v danem roku ni izjavil o odobritvi ustavne pritožbe, vložene v njegovem imenu in brez njegovega pooblastila po odvetnici, ki je v času postopka preizkusa ustavne pritožbe pokojna, in tudi ni predložil izpodbijanih aktov in kopij vloženih pravnih sredstev, je senat Ustavnega sodišča ustavno pritožbo zavrgel.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.14.3 - Ustavno sodstvo - Postopek - Stroški - Stroški postopka.
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
Pravna podlaga:
Člen 34.1, 49.1, 55.b.1.7, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Ivan Šmit, Kamnica
Datum vloge:
18. 6. 2008
Vrsta odločitve:
sklep
Vrsta rešitve:
zavrženje
Dokument:
US28914
Dokument v PDF obliki:
Up-1828-08.pdf
72 KB
Prenesite datoteko
Up-1828/08-11
6. 10. 2009
SKLEP
Senat Ustavnega sodišča je v postopku za preizkus ustavne pritožbe, ki jo je vložil Ivan Šmit, Kamnica, ki ga zastopa Nada Jurčević, odvetnica na Ptuju, na seji 6. oktobra 2009
sklenil:
1. Ustavna pritožba zoper sodbo Vrhovnega sodišča št. I Ips 471/2007 z dne 20. 3. 2008 v zvezi s sodbo Okrajnega sodišča v Mariboru št. II K 438/2004 z dne 5. 10. 2006 se zavrže.
2. Pritožnik sam nosi svoje stroške postopka z ustavno pritožbo.
Obrazložitev
1. Odvetnica Nada Jurčević je kot pooblaščenka Ivana Šmita vložila ustavno pritožbo zoper v izreku tega sklepa navedeni sodni odločbi. Pooblastila za vložitev ustavne pritožbe in izpodbijanih aktov ni priložila; navedla je, da bo ustavno pritožbo dopolnila v roku osmih dni.
2. Po podatkih Odvetniške zbornice Slovenije je bila odvetnica Nada Jurčević zaradi smrti 15. 6. 2008 izbrisana iz imenika odvetnikov. Ustavno sodišče je zaradi smrti odvetnice pritožnika obvestilo o vložitvi ustavne pritožbe v njegovem imenu. Pozvalo ga je, naj v roku osmih dni sporoči, ali odobri opravljeno procesno dejanje odvetnice, to je vložitev ustavne pritožbe, in jo v istem roku dopolni s predložitvijo izpodbijanih aktov in kopijami pravnih sredstev. Pri tem ga je opozorilo na pravne posledice opustitve. Pritožnik je poziv s priloženo ustavno pritožbo prejel 6. 10. 2008, kot je razvidno iz povratnice v spisu.
3. Ker poziva za dopolnitev ustavne pritožbe odvetnici zaradi njene smrti ni bilo mogoče vročiti, pritožnik pa v danem roku po pozivu ni sporočil, ali odobri vloženo ustavno pritožbo, in ustavne pritožbe tudi ni dopolnil z manjkajočimi akti in s kopijami pravnih sredstev, je Ustavno sodišče ustavno pritožbo zavrglo (1. točka izreka).
4. V skladu s prvim odstavkom 34. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) nosi v postopku pred Ustavnim sodiščem vsak udeleženec svoje stroške postopka, če Ustavno sodišče ne odloči drugače. Navedena določba se po prvem odstavku 49. člena ZUstS uporablja tudi v postopku z ustavno pritožbo. Ker za drugačno odločitev ni bilo utemeljenih razlogov, je Ustavno sodišče glede stroškov odločilo, kot izhaja iz 2. točke izreka sklepa.
5. Senat je sprejel sklep na podlagi sedme alineje prvega odstavka 55.b člena ZUstS in prvega odstavka 34. člena v zvezi s prvim odstavkom 49. člena ZUstS ter na podlagi prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik senata dr. Mitja Deisinger ter člana dr. Ernest Petrič in dr. Ciril Ribičič. Sklep je sprejel soglasno.
dr. Mitja Deisinger
Predsednik senata